16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 82 της 4/17 Φεβρ. 1978 (ΦΕΚ Α΄ 19) Περί ορισμού κατ’ εξαίρεσιν ανωτάτου ορίου ηλικίας διορισμού εις την θέσιν του Κλάδου ΜΕ2 Ψάλτου του Πανεπιστημίου Αθηνών. Άρθρον μόνον.-1)Η παρά τω Πανεπιστημίω Αθηνών υφισταμένη θέσις Ψάλτου του Κλάδου Β2 Ψάλτου επί βαθμοίς 8ω-4ω, προβλεπομένη υπό της υπ’ αριθ. 118919/1958 (307 τ.Β) υπουργικής αποφάσεως, καθίσταται θέσις Κλάδου ΜΕ2 Ψάλτου επί βαθμοίς 8ω-6ω. 2)Ανώτατον όριον ηλικίας διορισμού εις την θέσιν της προηγουμένης παραγράφου ορίζεται, κατ’ εξαίρεσιν το 50όν έτος. 3)Ως προσόντα διορισμού ορίζονται υπερδεκαπενταετής προϋπηρεσία παρά τω δημοσίω ή Ν.Π.Δ.Δ. ή υπερδεκαπενταετής εμπειρία, προσηκόντως αποδεικνυομένη. 